
AVIZ

asupra propunerii legislative privind stabilirea şi asigurarea cuantumului minim pentru pensiile de Asigurări Sociale de Stat

Cu adresa nr. 193 din 26 iunie 2000, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind stabilirea şi asigurarea cuantumului minim pentru pensiile de Asigurări Sociale de Stat.

In urma examinării, în şedinţa din data de 14 iulie 2000, Comisia pentru buget, finanţe şi bănci, cu majoritate de voturi, a hotărât respingerea din următoarele considerente:

Acoperirea de la bugetul statului a diferenţelor între actualele cuantumuri minime ale pensiilor şi cele propuse nu poate fi susţinută, având în vedere dificultăţile financiare cu care se confruntă în prezent bugetul de stat.

De asemenea, menţionăm că, începând din anul 1996, bugetul asigurărilor sociale de stat s-a încheiat cu deficit, pentru echilibrare fiind alocate sume importante de la bugetul de stat. Din cauza restricţiilor bugetare, în bugetul asigurărilor sociale de stat pe anul 2000 nu au fost prevăzute subvenţii de la bugetul de stat.

În plus, potrivit prevederilor art. 168 din Legea nr. 19/2000, începând cu luna mai a.c., pensiile de asigurări sociale de stat urmează a fi recorelate, ţinând cont de schimbările produse în structura bazei de calcul a pensiilor începând cu anul 1991, metodologia de recorelare fiind deja adoptată prin Hotărârea Guvernului nr. 332/2000 privind recorelarea pensiilor de asigurări sociale de stat.

